Ivan Bohuš

Ivan Bohuš (* 27. november 1924, Dechtáre – † 11. júl 2018, Tatranská Lomnica) bol slovenský historik, vedec, muzeológ, publicista, bývalý pracovník Múzea TANAPu v Tatranskej Lomnici špecializujúci sa na históriu Vysokých Tatier a podtatranského kraja.

Zo životopisu 
Narodil sa v Dechtároch pri Liptovskom Mikuláši, jednej z obcí zaniknutých pri výstavbe Liptovskej Mary. Od roku 1942 bol dobrovoľným horským záchranárom, od roku 1945 tajomníkom Záchranného zboru Klubu slovenských turistov a lyžiarov.  V roku 1948 bol iniciátorom založenia Tatranskej horskej služby.  V rokoch 19491957 bol riaditeľom Tatranského múzea v Poprade. V roku 1957 zakladal Múzeum TANAPu v Tatranskej Lomnici, kde bol jeho riaditeľom do roku 1967. V roku 1950 bol jeden zo zakladateľov Tatranskej horskej služby.

V rokoch 19461948 bol externým redaktorom Tatranského vysielania  Československého rozhlasu v Košiciach. V roku 1952 založil a do roku 1955 bol redaktorom bulletinu Tatranské múzeum, v rokoch 1952 1960 bol členom predsedníctva Zväzu slovenských múzeí a v rokoch 19571959 redaktorom jeho celoslovenského orgánu Múzeum.

Zaoberal sa históriou horolezectva, tatranskej turistiky, horského vodcovstva. Je autorom desiatok publikácii, zaoberajúcich sa históriou Vysokých Tatier. V  slovenských, českých i poľských periodikách a vedeckých, populárno - náučných časopisoch publikoval vyše 2 300 článkov a  historických štúdií. Bol spoluautorom mnohých textov v turistických sprievodcoch a publikáciách o Vysokých Tatrách.

Ocenenia 
Za muzeologickú činnosť bol ocenený viacerými vyznamenaniami. Za výskum a publikovanie dejín protifašistického odboja vo Vysokých Tatrách bol ocenený dvomi Pamätnými medailami SNP.  Matica slovenská mu udelila Medailu Ľudovíta V. Riznera. Je prvým  čestným členom Spišského dejepisného spolku, v roku 2000 sa stal prvým laureátom Ceny mesta Vysoké Tatry za celoživotné dielo a v roku 2005 prvým laureátom Ceny MUDr. Mikuláša Szontágha za cedloživotné zásluhy o Vysoké Tatry.  V roku 2007  bola mu odovzdaná ako prvému zahraničnému  Slovákovi poľská literárna cena  Nagroda Literacka im. Waldislawa Krygowsiego za rok 2005. V roku 2011 bol ocenený za celoživotné dielo Cenou predsedu Prešovského samosprávneho kraja. Ivan Bohuš je nositeľom Zlatého a Čestného odznaku Horskej služby a laureátom, vyznamenania Za zásluhy Horskej služby.

Dielo 
 Ivan Bohuš: Tatranský národný park – Bratislava: Diafilm, 1958. – 17 s.
 Ivan Bohuš, Ivan Bohuš ml.: J. G. Rainer a Vysoké Tatry - Tatranská Lomnica: I&B, 2012, 69 s., ISBN 978-80-89575-01-5
 Ivan Bohuš: Kriváň - Poprad: ONV, 1968, 110 s.
 Ivan Bohuš: Vysoké Tatry 1919-1944 - Košice: Štátna vedecká knižnica, 1972, 283 s.
 Ivan Bohuš: Na každom kroku kameň - Košice: Východoslovenské vydavateľstvo, 1966, 149 s.
 Ivan Bohuš: Tatranské dreviny okom historika - Poprad: Okresná knižnica, 1995 7 s.
 Ivan Bohuš: Rozprávanie o tatranských štítoch - Poprad: Okresná knižnica, 1995, 8 s.
 Ivan Bohuš: Kto bol kto vo Vysokých Tatrách - Poprad: Okresná knižnica, 1995, 21 s.
 Ivan Bohuš: Rozprávanie o objavovateľoch a obdivovateľoch Vysokých Tatier - Poprad: Okresná knižnica, 1996, 16 s.
 Ivan Bohuš: Osudy Štrbského Plesa v zrkadle dejín 1872 - 2002 - Štrbské Pleso: Perexis, 2002, 92 s., ISBN 80-967853-1-1
 Ivan Bohuš: Rozprávanie o tatranských horských vodcoch - Poprad: Okresná knižnica, 1996
 Ivan Bohuš: Od ohnísk a kolíb po tatranské osady - Tatranská Lomnica: I&B, 2004, 136 s., ISBN 80-969017-1-0
 Ivan Bohuš: Na každom kroku kameň horskí vodcovia: legendy klasickej epochy - Tatranská Lomnica: I&B, 2006, 126 s., ISBN 80-969017-3-7
 Ivan Bohuš: Od A po Z o názvoch Vysokých Tatier - Tatranská Lomnica: Štátne lesy TANAP-u, 1996, 457 s., ISBN 80-967522-7-8
 Ivan Bohuš: Vysoké Tatry rozprávanie o názvoch a o prvých výstupoch na tatranské vrcholy - Tatranská Lomnica: I&B, 2003, 113 s., ISBN 80-969017-0-2
 Ivan Bohuš, Ivan Bohuš ml: Tatranské štíty a ľudia - Tatranská Lomnica: I&B, 2010, 159 s., ISBN 978-80-969017-9-1
 Ivan Bohuš, Ivan Bohuš ml.: Dr. Téry a Vysoké Tatry - Tatranská Lomnica: I&B, 2013, 78 s., ISBN 978-80-89575-03-9
 Ivan Bohuš: Tatranské doliny v zrkadlení času - Tatranská Lomnica: I&B, 2005, 143 s. ISBN 80-969017-2-9
 Ivan Bohuš: Vysoké Tatry 1945-1961 - Košice: Štátna vedecká knižnica, 1964, 414.
 Ivan Bohuš, Branimír Kraker, Božena Mrhová: Tatranský kaleidoskop - Martin: Osveta, 1977, 208 s.
 Ivan Bohuš, Ivan Bohuš ml., Milan Štefánik: Tatranské chaty majáky v mori skál a snehu - Tatranská Lomnica: I&B, 2007, 139 s., ISBN 978-80-969017-4-6
 Ivan Bohuš, Ivan Bohuš ml.: Premeny tatranských osád - Tatranská Lomnica: I&B, 2008, 139 s., ISBN 978-80-969017-6-0
 Ivan Bohuš, Ivan Bohuš ml.: Štefan Zamkovský a Vysoké Tatry - Tatranská Lomnica: I&B, 2011, 77 s., ISBN 978-80-89575-00-8
 Ivan Bohuš, Pavel Kušnír, Jozef Vilim: Szontaghovci a Vysoké Tatry - Tatranská Lomnica: I&B, 2014, 92 s., ISBN 978-80-971593-7-5
 Ivan Bohuš, Peter Durík, Ivan ml., Ivan Chalupecký, Veronika Lachová, Štefan Péchy: Tatry očami Buchholtzovcov - Martin: Osveta, 1988, 64.
 Ivan Bohuš, Igor Fábry, Ivan Kluvánek, Jozef Michalov, Jozef Šimko, Tibor Šurka, Bronislav Ulenfeld, Hana Somorová: IAMES 60 Pamätnica šesťdesiateho výročia organizovaného horolezectva v Československu - Bratislava: SÚV ČSZTV, 1982, 188 s.
 Ivan Bohuš, Jacek Kolbuszewski, Maryla Janudi, Milan Legutky, Milan Legutky, Tadeáš Rzyman, Milan Fabian, Milan Legutky, Ryszard Ziemak: Tatry bez hraníc - Martin: Osveta, 1992, 188 s., ISBN 80-217-0321-0
 Jaroslav Procházka, Ivan Bohuš, Robert Brož: Tatranské štíty - Martin: Osveta, 1990, 176 s., ISBN 80-217-0156-0
 Ivan Bohuš, Božena Mrhová, Vladimír Vydra, Jozef Thurzo, Arno Puškáš: Osudy tatranských osád - Martin: Osveta, 1982, 271 s.
 Ivor Mihál, Ivan Bohuš, Teresa Wlodarczyk, Ewa Zarebská, Lorenzo Michaelli, Ivan Bohuš: Mieszkancy tatrzanskich stoków - Martin: Osveta, 1989, 160 s.
 Ivor Mihál, Ivan Bohuš: Otužilci Tatier - Martin: Osveta, 1989, 160 s.
 Ivor Mihál, Marián Šturcel, Lorenzo Michaelli, Ivor Mihál, Ivan Bohuš: Tatranskou prírodou - Bratislava: Príroda, 1985, 223 s.
 Ivan Houdek, Ivan Bohuš: Osudy Tatier - Bratislava: Šport, 1976, 241 s.
 Ivan Bohuš: Na štíty a sedlá (Exploring peaks and seddles) - Tatranská Lomnica: I&B, 2015
 Ivan Bohuš: Tatranské doliny (Tatra valleys) - Tatranská Lomnica: I&B, 2015

Referencie

Externé odkazy 
 Ivan Bohuš - krátky životopis

Zdroj 
 

Slovenskí historici
Slovenskí publicisti
Slovenskí muzeológovia
Slovenskí horolezci
Osobnosti zo zaniknutých obcí na Slovensku
Osobnosti Vysokých Tatier